OpenLLM-France/wikimedia huggingface dataset:
# Trijntje Oosterhuis

Judith Katrijntje Oosterhuis (Amsterdam, 5 de febrer de 1973), més coneguda com a Trijntje Oosterhuis, és una cantant neerlandesa. Va començar la seva carrera amb el grup Total Touch, juntament amb el seu germà Tjeerd Oosterhuis. Van tenir molt d'èxit els anys 80 i 90 i van guanyar diversos premis, com el Gran Premi dels Països Baixos. Des dels anys 90 té una carrera solista i ha participat en diversos projectes, com una cançó per les víctimes del Tsunami de l'oceà Índic del 2004. També ha fet moltes actuacions a teatres.
Des de 2012 és una de les entrenadores del programa The Voice of Holland.
Va participar en el Festival de la Cançó d'Eurovisió 2015 amb la canço Walk Along. No va arribar a la final.

## Referències

* ↑ «Trijntje niet door naar finale Songfestival» (en neerlandès). NOS, 19-05-2015. [Consulta: 17 abril 2016].
# Pimelodella howesi

Pimelodella howesi és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 7,9 cm de llargària total.

## Distribució geogràfica

Es troba a Amèrica: Bolívia i l'Argentina.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)
* ↑ López, H.L., R.C. Menni i A.M. Miguelarena 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet")

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amniorrexi

L'amniorrexi o ruptura de membranes o és un terme per descriure una ruptura del sac amniòtic durant l'embaràs. Normalment, es produeix espontàniament al final del termini de l'embaràs, ja sigui durant o al començament del part. La ruptura de les membranes és coneguda col·loquialment com trencar aigües. Una amniorrexi prematura és una ruptura de l'amni que es produeix abans de l'aparició del part.
De vegades, el fetus neix sense ruptura del sac amniòtic (cap ruptura de membranes). En aquests casos, el nen pot estar totalment dins del sac un cop nascut; aquest naixement es coneix com a naixement amb caput galeatum.

## Tipus

* Amniorrexi espontània, és la forma normal que es produeix havent-se iniciat el treball de part.
* Amniorrexi prematura, quan es produeix abans de l'inici del part.
* Amniorrexi preterme, la que es produeix abans de les 37 setmanes de gestació.
* Amniorrexi artificial, quan la ruptura es produïda per part de tercers, normalment una llevadora o obstetra per tal de induir o accelerar el treball de part.

## Referències

* ↑ "amniorrhexis" en el Diccionari mèdic de Dorland
# Hermínia Roca i Salvador

Hermínia Roca i Salvador (ca. 1888–19??) va ser una actriu catalana.
Va ser la primera dona elegida regidora de l'Ajuntament de Sant Adrià de Besòs. Va ser elegida com a tal, aleshores amb la nomenclatura «consellera», el maig de 1936, arran de la reorganització de les corporacions municipals. Tanmateix, el 29 de juliol de 1936, dia de presa de possessió dels nous regidors, va presentar la seva dimissió al consistori per raons de salut. Va ser substituïda per Salvador Rocasalbas Fabré.

## Referències

* ↑ Márquez Berrocal, Manuel. Sant Adrià de Besòs. Del món rural a l'urbà: indústria i immigració. La formació de la classe obrera (1900-1939) (tesi). Cerdanyola del Vallès: Universitat Autònoma de Barcelona, 2018, p. 566, 639.
* ↑ Segura Soriano, Isabel. Dones de Sant Adrià. Itineraris històrics. Sant Adrià de Besòs: Ajuntament de Sant Adrià de Besòs, 2012, p. 79-80.
# Heteropatriarcat

Un sistema heteropatriarcal és un sistema sociopolític al qual l'home i l'heterosexualitat són superiors sobre els altres gèneres i sobre altres orientacions sexuals.
És un neologisme etimològicament format per hetero (d'heterosexualitat) i patriarcat. És un tipus de patriarcat al qual, a més de les característiques del sistema patriarcal en general, s'afegeix la supremacia de l'heterosexualitat sobre l'homosexualitat, bisexualitat i altres preferències sexuals. També s'usa per ressaltar aquest aspecte del patriarcat, com per exemple en expressions com "família nuclear heteropatriarcal", per definir el model tradicional de família patriarcal formada per un pare home, una mare dona i els seus fills i filles.

## Vegeu també

* Androcentrisme
* Capitalisme rosa
* Homonormativitat
* Heteronormativitat
* Heterosexisme
* Heterosexualitat obligatòria
* Homofòbia
* Norma social
* Teoria feminista lèsbica
* Teoria queer
* Transfeminisme

## Referències

* ↑ ¿Ruptura o Continuidad? : Reflexiones en torno al Heteropatriarcado a partir de los relatos de un grupo de jóvenes infractores/as de ley. Universidad de Chile. 2014
* ↑ La reproducción del enmarcado heteropatriarcal desde la praxis política lesbofeminista frente al amor y las relaciones erótico-afectivas no monogámicas. Universidad Santo Tomás de Aquino. 2015
* ↑ (anglès) Unpacking Hetero-Patriarchy: Tracing the Conflation of Sex, Gender & Sexual Orientation to Its Origins. Yale Journal of Law & the Humanities. 1996
* ↑ De la cama a la calle: perspectivas teóricas lésbico-feministas (en spanish). Brecha Lésbica, 2006, p. 83. ISBN 978-958-9307-61-8. Arxivat 2018-10-05 a Wayback Machine.
* ↑ La persistencia del heteropatriarcado. Naturalización, materialización y sedimentación en Bourdieu, Butler y Laclau. I Congreso Latinoamericano de Teoría Social. 2015
* ↑ Àmbits de recerca i metodologies en sociologia, Edicions Universitat de Barcelona, 2014. ISBN 9788447538126 (català)
# Honky Tonk (pel·lícula de 1941)

Honky Tonk és una pel·lícula estatunidenca de Jack Conway, estrenada el 1941.

## Argument

Candy Johnson és un jugador que viatja a la petita ciutat de Yellow Creek amb la idea de viure una vida honesta. Allà s'enamora de la bella Elizabeth Cotton i, amb els diners que guanyen en el joc, Johnson obre un saloon.

## Repartiment

* Clark Gable: 'Candy' Johnson
* Lana Turner: Elizabeth Cotton
* Frank Morgan: Juge Cotton
* Claire Trevor: 'Gold Dust' Nelson
* Marjorie Main: Sra. Varner
* Albert Dekker: Brazos Hearn
* Henry O'Neill: Daniel Wells
* Chill Wills: The Sniper
* Veda Ann Borg: Pearl
* Douglas Wood: Governador Wilson
* Betty Blythe: Sra. Wilson
* Harry Worth: Harry Gates
* Lew Harvey: Blackie
* Will Wright
* King Baggot

## Producció

Va ser la primera de les quatre col·laboracions a la pantalla de Clark Gable i Lana Turner. Gable i Turner van treballar junts a Somewhere I'll Find You (1942), Homecoming (1948) i Betrayed (1954).
En el càsting, Lana Turner tenia només vint anys i la seva estrella estava volant alt només havent fet de protagonista en les reeixides pel·lícules Dr. Jekyll and Mr. Hyde i Ziegfeld Girl. MGM estava mirant de convertir la Turner en la substituta de la bellesa de platí morta Jean Harlow i per això la llença al costat del "Rei de Hollywood", Clark Gable.

## Referències

* ↑ «Honky Tonk». The New York Times.
# Hiperequi

Hiperequi és el nom dels següents personatges:
* Hiperequi, oficial romà de Procopi
* Hiperequi d'Alexandria, escriptor i gramàtic grec
# Hiperestaticitat

En estàtica, una estructura és hiperestàtica (o estàticament indeterminada) quan les equacions d'equilibri estàtic no són suficients per poder determinar les forces internes i les reaccions sobre l'estructura. En canvi, si hi ha prou equacions per poder trobar totes les incògnites, el sistema és isostàtic (o estàticament determinat).
Segons les lleis de Newton, les equacions d'equilibri per un cos bidimensional són:
       Σ H = 0: la suma de les components horitzontals de les forces és igual a zero
       Σ V = 0: la suma de les components verticals de les forces és igual a zero
A la biga de la imatge, les quatre reaccions desconegudes són V$_A$, V$_B$, V$_C$ i H$_A$. Les equacions d'equilibri són:
Σ V = 0:
    V$_A$ − F$_v$ + V$_B$ + V$_C$ = 0
Σ H = 0:
    H$_A$ − F$_h$ = 0
Σ M$_A$ = 0:
    F$_v$ · a − V$_B$ · (a + b) - V$_C$ · (a + b + c) = 0.
Com que hi ha quatre forces desconegudes (V$_A$, V$_B$, V$_C$ i H$_A$) però només es disposa de tres equacions d'equilibri, el sistema d'equacions no té una solució única: l'estructura és hiperestàtica. Si es disposa d'equacions o restriccions addicionals (com per exemple equacions relacionades amb la deformació o les propietats del material) es pot resoldre l'estructura.

## Vegeu també

* Enginyeria estructural

## Enllaços externs

* Problemes resolts (anglès)
* Càlcul de distribució de moments per bigues indeterminades
# Hutchinson (Minnesota)

Hutchinson és una població dels Estats Units a l'estat de Minnesota. Segons el cens del 2000 tenia 13.080 habitants.

## Demografia

Segons el cens del 2000, Hutchinson tenia 13.080 habitants, 5.333 habitatges, i 3.418 famílies. La densitat de població era de 680,6 habitants per km².
Dels 5.333 habitatges en un 33,3% hi vivien nens de menys de 18 anys, en un 51,8% hi vivien parelles casades, en un 8,8% dones solteres, i en un 35,9% no eren unitats familiars. En el 29,7% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,6% tenia menys de 18 anys, un 9,3% entre 18 i 24, un 30% entre 25 i 44, un 19,4% de 45 a 60 i un 13,6% 65 anys o més.
L'edat mediana era de 34 anys. Per cada 100 dones de 18 o més anys hi havia 91,3 homes.
La renda mediana per habitatge era de 42.278 $ i la renda mediana per família de 53.784 $. Els homes tenien una renda mediana de 36.800 $ mentre que les dones 24.862 $. La renda per capita de la població era de 19.970 $. Entorn del 3,1% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hutchinson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hutchinson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Hogar 10

Hogar 10 era un canal de TDT espanyol d'àmbit estatal, que pertanyia a laSexta i emetia a través del múltiplex 69 (juntament amb Antena 3, Antena.Neox i Antena.Nova). Començà les seves emissions el 31 de juliol de 2007 a les 20:30h, substituint a Telehit. El primer programa emès va ser Hoy cocinas tú, presentat per Eva Arguiñano.
El 14 d'agost de 2009, Hogar 10 va cedir el seu espai al canal de TDT de pagament anomenat Gol Televisión de Mediapro (accionista de laSexta).

## Programació

La programació del canal estava formada per programes de bricolatge, telenovel·les, programes de salut, concursos, espais d'humor, reposicions de laSexta, etc. El canal va apostar per telenovel·les produïdes per Televisa (soci de laSexta), com Esmeralda i Así son ellas. La primera narra una història al voltant de l'amor, amb històries paral·leles, odi, gelos, lleialtats i traïcions; per la seva banda, Así son ellas explica una història de sis dones madures que es retroben.
Hogar 10 va incloure una programació variada amb l'objectiu d'arribar a tots els públics. A través de programes com Sabor de Hogar, s'abordaven els temes quotidians relacionats amb l'oci, la gastronomia, la decoració, la família, la salut o Internet. Una de les grans apostes del canal era el seu programa gastronòmic, Hoy cocinas tú, dirigit per Eva Arguiñano. El programa No sabe, no contesta, presentat per Miki Nadal, també va tenir una gran acollida entre el públic.
Hogar 10 també va retransmetre el partit de la Lliga BBVA entre el Recreativo de Huelva i el Sevilla FC, essent el primer partit de futbol d'Espanya emès per la TDT. La cadena va emetre aquest partit per l'anomenada guerra del futbol.

## Referències

* ↑ Gol Televisión llega este viernes a la TDT de pago Formula TV, 13 d'agost de 2009

## Vegeu també

* laSexta
* Gol Televisión
# Hogansville

Hogansville és una població dels Estats Units a l'estat de Geòrgia. Segons el cens del 2000 tenia 2.774 habitants.

## Demografia

Segons el cens del 2000, Hogansville tenia 2.774 habitants, 1.099 habitatges, i 727 famílies. La densitat de població era de 161,3 habitants/km².
Dels 1.099 habitatges en un 29,7% hi vivien nens de menys de 18 anys, en un 39,2% hi vivien parelles casades, en un 22,6% dones solteres, i en un 33,8% no eren unitats familiars. En el 31,4% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,9% tenia menys de 18 anys, un 8,4% entre 18 i 24, un 25,3% entre 25 i 44, un 22,1% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 77,7 homes.
La renda mediana per habitatge era de 27.976 $ i la renda mediana per família de 32.979 $. Els homes tenien una renda mediana de 27.028 $ mentre que les dones 18.889 $. La renda per capita de la població era de 12.592 $. Entorn del 10,2% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hogansville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Hogansville». American Fact Finder. Oficina del Cens dels Estats Units, 12-01-2010.
# Home verd

L'Home verd és una escultura, dibuix, o una altra representació d'una cara envoltada o feta de fulles. Les branques o enfiladisses poden brollar del nas, boca, o altres parts de la cara i d'aquests brots poden eixir flors o fruita. Se sol utilitzar com a ornament arquitectònic: es troben sovint en talles d'edificis seculars i eclesiàstics. L'Home verd és també una talla popular a les cases públiques d'origen anglosaxó i n'apareixen diverses variants als hostals, de vegades mostren una figura completa en lloc de només el cap.
El motiu de l'Home verd té moltes variacions. Es troba en moltes cultures de diferents èpoques arreu del món, i se sol relacionar amb deïtats de la natura. S'interpreta com un símbol de renaixement, que representa el cicle de creixement en cada primavera. Alguns especulen que la mitologia de l'Home verd es desenvolupà de manera independent en les tradicions d'antigues cultures i donà lloc a una gran varietat d'exemples que es troben al llarg de la història.

## Vegeu també

* Ents.
* Gàrgola.
* Sheela na Gig.

## Referències

* ↑ Cheade, Shirlyn. «Green Man Mythology». TarValon.net Library. [Consulta: l'1 setembre 2011].
* ↑ Jenks, Kathleen. «Common Themes East & West: The Green Man». Myth*ing Links. Arxivat de l'original el 5 d'agosto de 2012. [Consulta: l'1 setembre 2011].
# Homes oblidats

Homes oblidats (títol original: The Juggler) és una pel·lícula estatunidenca dirigida per Edward Dmytryk, estrenada el 1953. Ha estat doblada al català.

## Argument

Hans Muller, supervivent dels camps nazis on ha perdut la seva família, arriba a Israel. Ataca un policia, i és obligat a fugir a peu a través del país. L'acompanya una jove que el guia.

## Repartiment

* Kirk Douglas: Hans Muller
* Milly Vitale: Ya'El
* Paul Stewart: Karni
* Alf Kjellin: Daniel

## Referències

* ↑ esadir.cat. Homes oblidats. esadir.cat.
* ↑ «The Juggler». The New York Times.
# Hesiqui d'Apamea

Hesiqui d'Apamea (Hesychius, Ἡσύχιος) fou un bisbe d'Apamea. Porfiri, a la vida de Plotí, l'esmenta com Justí Hesiqui (Ἰουστῖνος Ἡσυχία) però en una edició revisada d'aquesta obra se l'anomena Ustil·lià Hesiqui Οὐστιλλιανὸς Ἡσυχία i apareix com fill adoptiu d'Emili, un dels darrers platonistes de la segona meitat del segle iii.
Emili va llegar un centenar de llibres en els quals havia recopilat les instruccions del filòsof Numeri.

## Referències

* ↑ KIPPIS. The Works of Nathaniel Lardner (en anglès). J. Doxding, 1827.
# Ignasi Armengou i Torra

Ignasi Armengou i Torra (Manresa, 10 d'abril de 1895 – Buenos Aires, 7 de gener de 1954) fou un advocat i promotor cultural català.

## Biografia

Ànima de les revistes Cenacle i Ciutat, conjuntament amb Fidel Riu. A Manresa fundà el setmanari nacionalista Jovent (1918). Dirigí el diari El Pla de Bages. Col·laborà a la revista Ciutat de Manresa i al setmanari barceloní Mirador. També va promoure una secció en català a l'edició del vespre del diari La Publicidad.
Estudià Dret i després s'establí a Barcelona. S'afilià a la Unió Socialista de Catalunya. Feu molts articles a l'òrgan d'aquest partit, Justícia Social, sota el pseudònim de Màrius Vidal.
El 1925 fundà les Edicions Diana on publica les primeres obres de Josep Pla i d'altres escriptors rellevants. El 1930 se'n va a Madrid, on ocupa la secretaria de la Cámara Oficial Hotelera. El juny del 1932 fou nomenat director de l'Oficina de Turisme de Catalunya.
A l'inici de la Guerra Civil, s'exilià a París i el 1938 marxà cap a Buenos Aires, on es relacionà amb el Casal de Catalunya. Fou gerent d'Iberamer, distribuïdora de llibres d'Amèrica del Sud. A la capital argentina inventà l'eslògan "el libro y la flor" durant la Diada del Llibre.

## Referències

* Joaquim Aloy, Jordi Basiana i Pere Gasol La República a Manresa en un clic (1931-1936)
# Ignasi Aragó i Mitjans

Ignasi Aragó i Mitjans (Barcelona, 1916-2012) fou un metge català especialitzat en pediatria.

## Biografia

Persona clau en la modernització de la gestió hospitalària catalana. L'any 1960 va crear la Unió Catalana d'Hospitals i l'any 1963 va cofundar el Centre Tècnic d'Estudis Hospitalaris. Dugué a terme diferents estudis i treballs sobre gestió i planificació d'entitats i centres en el camp hospitalari català.
Publicà diversos llibres, a part de nombrosos articles en revistes sobre hospitals i la seva gestió i exercí la docència sobre aquesta temàtica. Soci de mèrit de l'Acadèmia de Ciències Mèdiques de Catalunya i Balears. Fou guardonat amb el Premi "Homenot de la Sanitat" per la Fundació Avedis Donabedian. El 2003 va rebre la Creu de Sant Jordi.

## Referències

* 1 2 «Ignasi Aragó i Mitjans». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Ignasi Aragó i Mitjans - Galeria de Metges Catalans
# Illa Pitt (Canadà)

Pitt Island és una illa de la Colúmbia Britànica, Canadà, es troba entre l'illa Banks, i el Canal Grenville (Grenville Channel) el separa del continent. L'únic assentament és de la First Nations i es diu Chino Hat. L'economia es basa en recursos naturals com la mineria (magnesita i ferro) i l'explotació forestal.
L'illa fa 1.368 km², el seu punt més alt és a 962 m d'altitud.

## Referències

* «Pitt Island». A: The Columbia Gazetteer of North America. Columbia University Press, 2000. Arxivat 2005-03-10 a Wayback Machine.
* Pitt Island al BC Geographical Names Information System
# Illa Tortuga (Galápagos)

Tortuga - també Brattle- és una illa equatoriana pertanyent a l'arxipèlag de les Galápagos. La petita illa, d'unes 130 hectàrees (1,3 km²), és d'origen volcànic i està ubicada molt a prop de la més gran del conjunt (l'illa Isabela), específicament al sud-est d'aquesta última, a les coordenades geogràfiques 1° 00′ 33″ S, 90° 52′ 22″ O﻿ / ﻿1.00917°S,90.87278°O﻿ / -1.00917; -90.87278 Es creu que va ser descoberta el març de 1535, i va ser incorporada a l'Equador el 1832.

## Notes

* ↑ Plan de conservación y desarrollo selectivo para la provincia de Galápagos, Diciembre 1975, Junta Nacional de Planificación y Coordinación Económica, Quito-Ecuador
* ↑ Charles Darwin, Geological Observations on Coral Reefs, Volcanic Islands, and on South America [ ...], During the Years 1832 to 1836, Smith, Elder & Company, 1851, Capítol V, pàg. 109
* ↑ Alexander G. Findlay, FRGS; A directory for the navigation of the South Pacific Ocean, 1871, 3a ed. Londres, Richard Holmes Laurie, pàg. 634

## Enllaços externs

* Imatge de satèl·lit de l'illa Tortuga
# Huldà

Holdà, i també Huldà (hebreu: חֻלְדָּה, Huldà‎; grec antic: Ὄλδα; llatí: Olda), fou una profetessa (נְבִיאָה, nǝβīˈjāh) per al judaisme, mencionada al Segon Llibre dels Reis (2n Reis 22,14) i al Segon Llibre de les Cròniques (2Cr 34,22) com a dona de prestigi que parlava als sacerdots i al rei en nom de Déu. Està emparentada amb Jeremies. A la reconstrucció del temple de Jerusalem hi havia una porta amb el nom d'Holdà, sense que estigui clar que es degui a aquest personatge.
Sota el regnat de Josies (cap al 622 aC) mentre s'estava restaurant el Temple, es va descobrir el Llibre de la Llei, un valuós manuscrit del Deuteronomi amagat per algú durant el temps de la fúria destructora del rei Manassès. Per iniciativa de Josies, un grup de sacerdots van anar a consultar Holdà, que va pronunciar un oracle inspirada per Jehovà. L'oracle amenaçava amb el càstig diví al poble de Judà, que oblidant el Déu d'Israel es va girar cap a la idolatria i els déus estrangers. Però també va anunciar que el càstig vindria després de la mort del pietós rei Josies.
Cronològicament podem situar Huldà entre el profeta Sofonies i Jeremies. Abans d'ella només dues dones, Míriam, la germana de Moisès, i Dèbora, jutge d'Israel, van rebre el títol de profetesses.

## Citacions

Segon Llibre de les Cròniques 34,22:
| « | וַיֵּלֶךְ חִלְקִיָּהוּ וַאֲשֶׁר הַמֶּלֶךְ, אֶל-חֻלְדָּה הַנְּבִיאָה אֵשֶׁת שַׁלֻּם בֶּן-תוקהת (תָּקְהַת) בֶּן-חַסְרָה שׁוֹמֵר הַבְּגָדִים, וְהִיאיוֹשֶׁבֶת בִּירוּשָׁלִַם, בַּמִּשְׁנֶה; וַיְדַבְּרוּ אֵלֶיהָ, כָּזֹאת | » |
| « | Helquies i els enviats del rei anaren a trobar la profetessa Holdà, muller de Sel·lum, fill de Tecvà, fill d'Harahàs, guardià dels vestits. Vivia a Jerusalem, al districte segon; parlaren amb ella sobre això, [²³ i ella els respongué... | » |

## Enllaços externs

* GROHMANN, Marianne: Hulda, die Prophetin. Communio viatorum, 2003, č. 3, s. 209-216
* From Equality to Monarchy - The Role of Prophetic Female Leadership in Ancient Israel

## Referències

* 1 2 Bíblia de Montserrat (en català). 8a. Montserrat: Publicacions de l'Abadia de Montserrat, 2007, p. 818.
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 184. ISBN 8481641618.